OpenLLM-France/wikimedia huggingface dataset:
# Sala Mozart

* Per a altres significats, vegeu «Sala Mozart (Barcelona)».
La Sala Mozart és un cafè, cinema i centre musical de la localitat de Calella, fundat l'1 de juliol de 1896 per la família Salom i va ser remodelada entre 2014 i 2015. El seu cinema, de 1904, es considera el més antic en actiu de Catalunya. La reforma ha comportat la reducció de la capacitat, i s'ha passat dels 539 seients inicials, entre platea i amfiteatre, a 468. És de titularitat privada, i per un conveni amb l'Ajuntament, aquest pot fer-hi activitats d'interès públic fins a 50 dies l'any.

## Referències

* ↑ «Distinció a la Sala Mozart com la sala de cinema en actiu més antiga de Catalunya». Ajuntament de Calella, 27-10-2020. [Consulta: 10 juliol 2022].
* ↑ Calella vol fer de la Sala Mozart un teatre d'ús públic, 11-06-2012, p. Nacional Pàgina 31.
* ↑ Márquez, Teresa. «La Sala Mozart reneix com a referent escènic de Calella». El Punt Avui, 22-10-2015. [Consulta: 10 juliol 2022].
# Sala Miguel Hernández

La Sala Miguel Hernández és un equipament teatral municipal de Sabadell dedicat a la creació, la producció i la difusió d'espectacles familiars i escolars des de l'any 2006. Deu el nom a l'escriptor valencià Miguel Hernández. Anteriorment havia estat la sala d'actes del Grupo Escolar Presidente Kennedy –inaugurat l'any 1964–; més tard s'utilitzà com a sala de cinema amb programació oberta al barri de la Roureda i, ja amb el nom de Sala Miguel Hernández, també va fer funcions de teatre municipal.
L'equipament avui el gestiona LaSala, una iniciativa de l'Ajuntament de Sabadell i Rialles, amb el suport de l'Institut Català de les Empreses Culturals, el Departament de Benestar Social i Família de la Generalitat de Catalunya, l'Institut Nacional de les Arts Escèniques i de la Música del Ministeri de Cultura i la Fundació "la Caixa". LaSala treballa a partir de tres línies d'acció: la programació estable de cap de setmana dirigida al públic familiar –amb espectacles de música, teatre, dansa i altres gèneres–, un cicle per a educació infantil i un altre adreçat a primària i secundària. Des del 2005 impulsa el festival El Més Petit de Tots.
Avui l'auditori té capacitat per a 306 persones i disposa d'un escenari sense pendent i d'una petita cabina de control. L'edifici, de 809 m², consta d'una planta baixa i un petit soterrani, amb camerinos, sanitaris i dutxes. És annex a un bloc dels antics habitatges per a mestres del Grupo Escolar Presidente Kennedy, que l'any 1980 es passà a anomenar Escola Miguel Hernández i que l'any 1990 deixà de funcionar com a centre educatiu. Actualment la resta d'edificis estan cedits a entitats diverses.

## Vegeu també

* Teatre La Faràndula
* Teatre Principal

## Referències

* 1 2 3 Ajuntament de Sabadell. «Sala Miguel Hernández», Consulta: 27 novembre 2013.
* ↑ «Inauguración del GRUPO ESCOLAR “Presidente Kennedy”». Sabadell, Sabadell, 13-02-1964, pàg. 1.
* 1 2 LaSala. «LaSala», Consulta: 27 novembre 2013. Arxivat de l'original el 2013-12-02. [Consulta: 27 novembre 2013].
* ↑ «El Teatre de l'Aurora, escenari del festival internacional El Més Petit de Tots». Anoiadiari.cat, Consulta: 28 novembre 2013.
* ↑ Carmen del Val. «Per als més petits de tots». Quadern. El País, Consulta: 28 novembre 2013.

## Enllaços externs

* Fitxa de la Sala Miguel Hernández al web de l'Ajuntament de Sabadell
* Web de LaSala Arxivat 2013-12-02 a Wayback Machine.
# San Cebrián de Mudá

San Cebrián de Mudá és un municipi de la província de Palència a la comunitat autònoma de Castella i Lleó (Espanya). Inclou les pedanies de Perapertú, San Martín de Perapertú, Valle de Santullán i Vergaño.

## Demografia

Evolució demogràfica :
| 1991 | 1996 | 2001 | 2004 |
| 270 | 218 | 197 | 185 |
# Saint-Hilaire-lez-Cambrai

Saint-Hilaire-lez-Cambrai és un municipi francès, situat a la regió dels Alts de França, al departament del Nord. L'any 2006 tenia 1.636 habitants. Limita al nord amb Saint-Vaast-en-Cambrésis, a l'est amb Viesly, al sud amb Quiévy, al sud-oest amb Bévillers, a l'oest amb Boussières-en-Cambrésis i al nord-oest amb Saint-Aubert i Avesnes-les-Aubert.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.763 | 1.840 | 1.718 | 1.688 | 1.656 | 1.632 | 1.636 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean-Raymond Wattiez | PS |
# Harry DeBaecke

Harry Leopold DeBaecke (Filadèlfia, Pennsilvània, 9 de juny de 1879 – Filadèlfia, 6 de novembre de 1961) va ser un remer estatunidenc que va competir cavall del segle xix i el segle xx.
El 1900 va prendre part en els Jocs Olímpics de París, on guanyà una medalla d'or en la prova de vuit amb timoner com a membre de l'equip Vesper Boat Club.
Guanyà diversos campionats nacionals durant la primera dècada del segle XX i entre 1922 i 1925 fou entrenador del seu club, el Vesper Boat Club.

## Referències

* 1 2 «Harry DeBaecke Olympic Results». sports-reference.com. Arxivat de l'original el 14 de novembre 2012. [Consulta: 20 setembre 2015].
# František Treybal

František Treybal (24 de desembre de 1882 – 5 d'octubre de 1947, Praga) fou un mestre d'escacs txec. Era el germà gran de Karel Treybal.

## Resultats destacats en competició

El 1907 va guanyar el II Campionat d'escacs de Txèquia a Brno. El mateix any va guanyar a Berlín, i empatà al 5è-6è lloc a Praga (el campió fou Oldřich Duras). El 1908, va quedar 20è al fort torneig de Praga (guanyat per Duras i Carl Schlechter). El 1909, fou quart a Praga (campió: Duras). El 1910, empatà en els llocs 1r i 2n amb Ladislav Prokeš a Praga. El 1913, va guanyar a Berlín, i posteriorment fou segon rere Karel Hromádka, en el V Campionat d'escacs de Txèquia a Jungbunzlau (Mladá Boleslav).
El seu millor moment escaquístic es va produir entre 1914 i 1915, al voltant dels 31 anys, època en què estava entre els cinquanta millors jugadors del món.
Després de la Primera Guerra Mundial va participar en successius torneigs a Praga. El 1921, empatà en 1r-2n lloc amb Hromádka. El 1924, empatà al 4t-5è lloc (el campió fou Jan Schulz). El 1927, empatà als llocs 5è a 8è (el campió fou Hromádka). El 1929, quedà segon, rere Salo Flohr.

## Referències

* ↑ Historial del Campionat d'escacs de Txèquia (castellà)
* ↑ Chessmetrics :: Rànquing mundial històric de jugadors (anglès)
# Ignazio Giunti

Ignazio Giunti va ser un pilot de curses automobilístiques italià que va arribar a disputar curses de Fórmula 1.
Va néixer el 30 d'agost del 1941 a Roma, Itàlia i va morir en un accident disputant una prova a Buenos Aires (Argentina) el 10 de gener del 1971.

## A la F1

Ignazio Giunti va debutar a la quarta cursa de la temporada 1970 (la 21a temporada de la història) del campionat del món de la Fórmula 1, disputant el 7 de juny del 1970 el GP de Bèlgica al circuit de Spa Francorchamps.
Va participar en un total de quatre curses puntuables pel campionat de la F1, disputades totes a la temporada 1970 aconseguint una quarta posició com a millor classificació en una cursa i assolí un total de tres punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | Posició | Punts |
| 1970 | Scuderia Ferrari | Ferrari | Ferrari | SUD | ESP | MON | BEL 4 | HOL | FRA 14 | GBR | ALE | AUT 7 | ITA Ret | CAN | USA | MEX | 17è | 3 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 4 | 0 | 0 | 0 | 0 | 3 |
# Protipoteri

El protipoteri (Protypotherium) és un gènere extint de mamífers placentaris de la família Interatheriidae, del subordre Typotheria, de l'ordre, també extint d'ungulats sud-americans notoungulats pertanyent als meridiungulats. Van viure des del Paleocè fins al Miocè.

## Espècies

* Protypotherium altum
* Protypotherium antiquum
* Protypotherium attenuatum
* Protypotherium australe
* Protypotherium claudum
* Protypotherium columnifer
* Protypotherium compressidens
* Protypotherium convexidens
* Protypotherium distortum
* Protypotherium diversidens
* Protypotherium globosum
* Protypotherium lineare
* Protypotherium praerutilum

## Referències

* ↑ Entrada «Protipoteri» de la Paleobiology Database (en anglès). [Consulta: 20 desembre 2022].
# Tir amb arc als Jocs Olímpics d'Estiu del 2000

Als Jocs Olímpics d'Estiu del 2000 celebrats a la ciutat de Sydney (Austràlia) es disputaren 4 proves de tir amb arc, dues en categoria masculina i dues més en categoria femenina, tant en competició individual com per equips. Les proves es realitzaren entre els dies 16 i 22 de setembre del 2000 al Sydney International Archery Park.

## Comitès participants

Hi participaren un total de 128 arquers, 64 homes i 64 dones, de 46 comitès nacionals diferents.
| Alemanya (4) Austràlia (6) Belarús (2) Bèlgica (1) Bhutan (2) Canadà (1) Corea del Nord (1) Corea del Sud (6) Cuba (4) Dinamarca (1) Egipte (1) | Eslovènia (1) Espanya (1) Estats Units (6) El Salvador (1) Filipines (1) Finlàndia (3) França (5) Geòrgia (3) Grècia (1) Indonèsia (1) Itàlia (6) | Japó (5) Kazakhstan (4) Kenya (1) Maurici (1) Mèxic (2) Myanmar (1) Nova Zelanda (2) Noruega (4) Països Baixos (3) Polònia (5) Portugal (1) | Regne Unit (3) República Centreafricana (1) Rússia (4) Samoa Americana (1) Sud-àfrica (2) Suècia (6) Turquia (6) Uganda (1) Ucraïna (6) Vanuatu (1) Xile (1) R.P. de la Xina (6) Xina-Taipei (3) |

## Resum de medalles
### Categoria masculina

| Prova | Or | Argent | Bronze |
| Individual masculí Detalls | Simon Fairweather | Vic Wunderle | Wietse van Alten |
| Per equips Detalls | Corea del SudJang Yong-Ho Kim Chung-Tae Oh Kyo-Moon | ItàliaMatteo Bisiani Ilario Di Buò Michele Frangilli | Estats UnitsButch Johnson Rod White Vic Wunderle |

### Categoria femenina

| Prova | Or | Argent | Bronze |
| Individual femení Detalls | Yun Mi-Jin | Kim Nam-Soon | Kim Soo-Nyung |
| Per equips Detalls | Corea del SudKim Nam-Soon Kim Soo-Nyung Yun Mi-Jin | UcraïnaNataliya Burdeyna Olena Sadovnycha Kateryna Serdyuk | AlemanyaBarbara Mensing Cornelia Pfohl Sandra Wagner-Sachse |

## Medaller

| Posició | País | | | | Total |
| 1 | Corea del Sud | 3 | 1 | 1 | 5 |
| 2 | Austràlia | 1 | 0 | 0 | 1 |
| 3 | Estats Units | 0 | 1 | 1 | 2 |
| 4 | Itàlia | 0 | 1 | 0 | 1 |
| 4 | Ucraïna | 0 | 1 | 0 | 1 |
| 6 | Alemanya | 0 | 0 | 1 | 1 |
| 6 | Països Baixos | 0 | 0 | 1 | 1 |
# Hans Eller

Hans Eller (Gdańsk, 14 d'agost de 1910 - Rússia, 4 d'abril de 1943) va ser un remer alemany que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla d'or en la competició del quatre amb timoner del programa de rem. Formà equip amb Horst Hoeck, Walter Meyer, Joachim Spremberg i Carlheinz Neumann.
Durant la Segona Guerra Mundial va lluitar primer a França, on fou ferit, i després a Rússia, on morí.

## Referències

* ↑ «Hans Eller Olympic Results». sports-reference.com. Arxivat de l'original el 6 de novembre 2012. [Consulta: 22 gener 2019].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d’abril 2020. [Consulta: 24 juliol 2018].
# Hans Estner

Hans Estner (Tegernsee, 7 d'abril de 1951) és un biatleta alemany, ja retirat, que va competir sota bandera de la República Federal Alemanya durant la dècada de 1970.
El 1980 va prendre part en els Jocs Olímpics d'Hivern deLake Placid, on guanyà la medalla de bronze en la prova del relleu 4x7,5 quilòmetres del programa de biatló. Va formar equip amb Franz Bernreiter, Gerhard Winkler i Peter Angerer.
En el seu palmarès també destaca una medalla de bronze al Campionat del món de biatló i un títol nacional.

## Referències

* 1 2 «Hans Estner Olympic Results». sports-reference.com. Arxivat de l'original el 2020-04-18. [Consulta: 9 març 2020].
# Gersz Rotlewi

Gersz (Georg, George, Gersh) Rotlewi (Rotlevi, Rotlevy) (1889 – 1920) fou un jugador d'escacs jueu polonès, que va assolir destacats èxits en competicions escaquístiques de començaments del segle xx, malgrat que el seu període d'activitat es reduí a només cinc anys, entre 1906-1911, degut a problemes de salut.

## Resultats destacats en competició

El 1906, Rotlewi empatà als llocs 5è-6è a Łódź (campió: Akiba Rubinstein). El 1907, fou 3r, rere Rubinstein i Dawid Daniuszewski, al Quadrangular de Lodz, fou 2n, rere Heilmann, a Oostende, i fou 6è al 5è Campionat d'escacs de Rússia a Lodz; (el campió fou Rubinstein). Fou 4t al Torneig d'escacs de Praga 1908 (Hauptturnier, preliminar), empatà al 1r lloc amb Daniuszewski a Lodz 1909, i fou 2n, rere Aleksandr Alekhin, a Sant Petersburg 1909 (Torneig Amateur de Totes les Rússies).
Rotlewi va jugar dos matxs contra Gersz Salwe, perdent el 1909 (+5 –8 =5) i guanyant el 1910 (+3 –1 =6).
El 1910, empatà al 1r lloc amb Rubinstein a Varsòvia, i guanyà el Torneig d'escacs d'Hamburg 1910 (17è DSB Congress, Hauptturnier A), on assolí la condició de Mestre i una invitació per participar en el súper-torneig de Carlsbad 1911. El 1911, va tenir una molt destacada actuació al torneig de Carlsbad de 1911, on hi fou 4t per davant de molts jugadors de l'elit mundial, com Marshall, Nimzowitsch, Tartakower, o Alekhin; (el campió del torneig fou Richard Teichmann), empatà als llocs 2n-4t a Colònia (campió: Moishe Lowtzky), i fou 2n a Múnic (campió:Semion Alapín).
Després d'aquest any, va patir un greu episodi patològic de crisi d'ansietat, que el va obligar a deixar la competició. Va morir el 1920 amb només 31 anys.

## Partides destacades

* Grigory Helbach vs Gersz Rotlewi, Sant Petersburg 1909, All Russian Amateur, defensa escandinava, variant Mieses, B01, 0-1
* Gersz Salwe vs Gersz Rotlewi, Carlsbad 1911, defensa francesa, variant Rubinstein, defensa Blackburne, C10, 0-1
* Gersz Rotlewi vs Frank James Marshall, Carlsbad 1911, gambit de dama declinat, variant Cambridge Springs, D52, 1-0

## Notes i referències

* ↑ «Nota biogràfica de Gersz Rotlewi» (en anglès). Chessgames.com. [Consulta: 30 abril 2010].
* ↑ D'aquest torneig és famosa una partida (que perdé contra Rubinstein), coneguda com La immortal de Rubinstein Nota biogràfica i comentaris sobre Lodz 1907 i la immortal de Rubinstein Diari ABC de Paraguai, article del GM Zenón Franco de 12/10/2009 (castellà) [Consulta: 21 gener 2010]
* ↑ «Classificació final del Hauptturnier A, Hamburg 1940». 365chess. [Consulta: 5 setembre 2020].
* ↑ «Karlsbad 1911» (en anglès). endgame.nl. Arxivat de l'original el 2012-07-29. [Consulta: 5 abril 2014].
* ↑ «Taula del torneig de Karlsbad 1911». La grande storia degli scacchi. [Consulta: 5 abril 2014].
* ↑ «Torneig de Karlsbad 1911, classificació i partides» (en anglès). 365chess.com. [Consulta: 5 abril 2014].
* ↑ «Quadre del Torneig de Carlsbad 1911». The Chess Library. Arxivat de l'original el 2014-10-17. [Consulta: 5 abril 2014].

## Enllaços externs

* Estimació Elo de Gersz Rotlewi a «chessmetrics.com». [Consulta: 21 gener 2010]. (anglès)
* "Escacs i jueus", 2003 Edward Winter (anglès)
# Hans Maier (remer)

Hans Maier (Mannheim, 13 de juny de 1908 - Línia Mareth, 6 de març de 1943) fou un remer alemany que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on quedà eliminat en sèries en la prova del vuit amb timoner del programa de rem. Quatre anys més tard, als Jocs de Los Angeles, va guanyar la medalla de plata en la competició del quatre sense timoner, formant equip amb Karl Aletter, Ernst Gaber i Walter Flinsch, mentre en la prova del quatre amb timoner quedà eliminat en sèries. El 1936, a Berlín, va disputar els seus tercers i darrers Jocs. En ells va guanyar la medalla d'or de la prova del quatre amb timoner del programa de rem. Formà equip amb Ernst Gaber, Walter Volle, Paul Söllner i Fritz Bauer
En el seu palmarès també destaquen nou campionats nacionals.
Morí en combat a Tunísia durant la Segona Guerra Mundial.

## Referències

* 1 2 3 4 «Hans Maier Olympic Results». sports-reference.com. Arxivat de l'original el 25 d’octubre 2012. [Consulta: 26 gener 2019].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d’abril 2020. [Consulta: 24 juliol 2018].
# Curt von Bardeleben

Curt von Bardeleben (Berlín, 4 de març de 1861 – 31 de gener de 1924) fou un Comte i jugador d'escacs alemany.

## Biografia i influències

Von Bardeleben es va suïcidar saltant des d'una finestra, el 1924. La seva vida i mort serví de base per al personatge principal de la novela The Defense de Vladimir Nabokov, alhora passada al cinema amb el nom de La Defensa Luzhin. Va ser editor de la revista Deutsche Schachzeitung des de 1887 fins a 1891.

## Resultats destacats en competició

Va empatar al primer lloc, amb Riemann a Leipzig 1888, empatà al primer lloc amb Walbrodt al 8è DSB Congress a Kiel 1893, fou primer a Berlín (SV Centrum) 1897, i empatà al primer lloc amb Schlechter i Swiderski al 14è Congrés de la DSB a Coburg 1904.
La seva partida més coneguda és, probablement, la seva derrota contra el vigent capió del món Wilhelm Steinitz a Hastings 1895, especialment perquè en lloc d'abandonar, va preferir simplement marxar de la sala de joc:
   1. e4 e5 2. Cf3 Cc6 3. Ac4 Ac5 4. c3 Cf6 5. d4 exd4 6. cxd4 Ab4+ 7. Cc3 d5 8. exd5 Cxd5 9. O-O Ae6 10. Ag5 Ae7 11. Axd5 Axd5 12. Cxd5 Dxd5 13. Axe7 Cxe7 14. Te1 f6 15. De2 Dd7 16. Tac1 c6 17. d5 cxd5 18. Cd4 Rf7 19. Ce6 Thc8 20. Dg4 g6 21. Cg5+ Re8 22. Txe7+ Rf8 23. Tf7+ Rg8 24. Tg7+ 1-0

## Referències

* ↑ «Nota biogràfica de Curt von Bardeleben» (en anglès). Chessgames.com. [Consulta: 23 octubre 2019].

## Enllaços externs

* Estimació Elo de Curt von Bardeleben a «chessmetrics.com». [Consulta: 7 febrer 2010]. (anglès)
# Hans Wölpert

Hans Wölpert (Múnic, 13 de maig de 1898 - Múnic, 1 de gener de 1957) fou un aixecador alemany que va competir durant la dècada de 1920 i 1930.
El 1928 va prendre part en els Jocs Olímpics d'Amsterdam, on guanyà la medalla de bronze en la prova del pes ploma, per a aixecadors amb un pes inferior a 60 kg, del programa d'halterofília. Quatre anys més tard, als Jocs de Los Angeles, guanyà la medalla de plata en la mateixa prova del programa d'halterofília.
En el seu palmarès també destaca el Campionat d'Europa d'halterofília del pes ploma de 1921 i 1933 i la medalla de plata en el de 1930. També destaquen quatre campionats nacionals i 15 rècords del món.

## Referències

* 1 2 3 «Hans Wölpert Olympic Results». sports-reference.com. Arxivat de l'original el 17 d’abril 2020. [Consulta: 11 juliol 2018].
# Hans von Blixen-Finecke

El baró Hans Gustaf von Blixen-Finecke (Castell de Näsbyholms, Trelleborg, Escània, 25 de juliol de 1886 – Malmslätt, Linköping, Östergötland, 26 de setembre de 1917) va ser un genet suec que va competir a començaments del segle XX i que morí en un accident d'aviació el 1917.
El 1912 va prendre part en els Jocs Olímpics d'Estocolm, on va guanyar la medalla de plata en la prova de doma clàssica del programa d'hípica, amb el cavall Maggie.
El 15 de juliol de 1915 es casà amb Hilla-Brita Trolle, filla del baró Nils Axel Arvid Trolle i la baronessa Anna Eleonora Sofia Leijonhufvud. El seu fill Hans von Blixen-Finecke Jr. guanyà dues medalles d'or als Jocs Olímpics de Hèlsinki de 1952. Hans von Blixen-Finecke Sr. morí en un accident d'avió que va tenir lloc el 26 de setembre de 1917 i fou enterrat al cementiri de Gärdslöv, a Trelleborg.

## Referències

* 1 2 3 «Hans von Blixen-Finecke, Sr. Olympic Results». sports-reference.com. Arxivat de l'original el 4 de desembre 2016. [Consulta: 26 gener 2017].
* 1 2 «Hans von Blixen-Finecke sr» (en suec). Comitè Olímpic Suec.
* ↑ «Hans Gustaf» (en suec). Adelsvapen.
* ↑ «Hans Von Blixen-Finecke» (en suec). Gravar.se. [Consulta: 2 agost 2016].
# Serguei Belàvenets

Serguei Vsévolodovitx Belàvenets (en rus: Сергей Всеволодович Белавенец), Smolensk, 8 de juliol de 1910 – 7 de març de 1942), fou un jugador i periodista d'escacs jueu soviètic, d'ascendència belarussa, reconegut teòric dels escacs.

## Biografia

Belàvenets va néixer a Smolensk en l'àmbit d'una família noble. Ell i en Mikhaïl Iudóvitx, coneguts com “els bessons de Smolensk”, van ser molt bons amics des que es van conèixer en un matx escolar el 1925. En els anys següents, varen estudiar amb l'oncle de Belàvenets, Konstantín Vigódtxikov.

## Resultats destacats en competició

Belàvenets fou 4t al 2n Campionat de Belarús el 1925 (el campió fou Solomon Rosenthal), empatà als llocs 5è-9è a l'11è Campionat de Moscou el 1930, empatà als llocs 1r-3r al 13è Campionat de Moscou de 1932, fou 4t al 14è Campionat de Moscou el 1933/34, guanyà el 4t Campionat de Rússia a Moscou 1934, fou 3r al 15è Campionat de Moscou el 1935, empatà als llocs 3r-5è al 16è Campionat de Moscou el 1936, fou 1r al 17è Campionat de Moscou de 1937, empatà als llocs 1r-2n amb Vassili Smislov al 18è Campionat de Moscou de 1938, empatà als llocs 6è-7è al 19è Campionat de Moscou el 1939/40, i fou 2n al 20è Campionat de Moscou el 1941.

## Mort

Belàvenets va morir en combat, a Stàraia Russa el 1942, quan formava part de l'Exèrcit soviètic, lluitant en la II Guerra Mundial.
Des de 1984, se celebren a Smolensk competicions internacionals d'escacs en memòria de "S. V. Belàvenets".
La seva filla Liudmila Belàvenets va tenir el títol de Campiona del món d'escacs per correspondència entre 1984 i 1992.

## Referències

* ↑ «Nota biogràfica de Serguei Belàvenets» (en anglès). Chessgames.com. [Consulta: 19 maig 2010].
* ↑ Referència a Serguei Belàvenets dins Addicts' corner (per Mike Fox) (anglès)

## Enllaços externs

* Estimació Elo de Serguei Belàvenets a «chessmetrics.com». [Consulta: 19 maig 2010]. (anglès)
# Harold Clarke

Harold Clarke (1888 - Christchurch, 11 de març de 1969) va ser una saltador britànic que va competir durant el primer quart del segle xx. Va prendre part en tres edicions dels Jocs Olímpics entre el 1908 i el 1924.
El 1908, als Jocs de Londres, va ser eliminat en semifinals de la prova de trampolí de 3 metres del programa de salts. El 1920, als Jocs d'Anvers, una vegada finalitzada la Primera Guerra Mundial, fou novè en la prova de palanca alta. La tercera i darrera participació en uns Jocs fou el 1924, a París, on va guanyar la medalla de bronze en la prova palanca alta del programa de salts.

## Referències

* ↑ «Harold Clarke Olympic Results». sports-reference.com. Arxivat de l'original el 18 de setembre 2011. [Consulta: 8 gener 2018].
# Harold Cooke

Harold Douglas R Cooke (Shackerstone, Leicestershire, 1895 - Middlesbrough, 1966) va ser un jugador d'hoquei sobre herba anglès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or com a membre de l'equip britànic en la competició d'hoquei sobre herba.

## Referències

* ↑ «Harold Cooke Olympic Results». sports-reference.com. Arxivat de l'original el 18 d’abril 2020. [Consulta: 5 agost 2017].
# Harold Devine

Harold Devine (New Haven, 18 de maig de 1909 - Massachusetts, 29 d'abril de 1998) va ser un boxejador estatunidenc que va competir entre les dècades de 1920 i 1940.
El 1928 va prendre part en els Jocs Olímpics d'Amsterdam, on guanyà la medalla de bronze de la categoria del pes ploma, en perdre en semifinals contra Bep van Klaveren i guanyar en el combat per la tercera posició a Lucian Biquet.
Com a professional, entre 1928 i 1941, va disputar 60 combats, amb un balanç de 39 victòries, 17 derrotes i 4 combats nuls.

## Referències

* ↑ «Harold Devine Olympic Results». sports-reference.com. Arxivat de l'original el 18 d’abril 2020. [Consulta: 11 setembre 2018].
* ↑ Harold Devine a BoxRec